Oficialusis leidinys L 341 , 17/12/2002 p. 0054 - 0059



Komisijos reglamentas (EB) Nr. 2246/2002 2002 m. gruodžio 16 d. dėl mokesčių, mokamų Vidaus rinkos derinimo tarnybai (prekių ženklai ir dizainas) už Bendrijos dizainų registraciją EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2001 m. gruodžio 12 d. Tarybos reglamentą (EB) Nr. 6/2002 dėl Bendrijos dizaino [1], ypač į jo 107 straipsnį, kadangi: (1) Remiantis 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo [2] 139 straipsniu su daliniais pakeitimais, padarytais Reglamentu (EB) Nr. 3288/94 [3], kuris pagal Reglamento (EB) Nr. 6/2002 97 straipsnį taip pat taikomas ir šiam reglamentui, turi būti nustatyti tokio dydžio mokesčiai, kurie užtikrintų, kad iš jų gaunamų pajamų iš esmės pakaktų subalansuoti Vidaus rinkos derinimo tarnybos biudžetą. (2) 2002 m. spalio 21 d. Komisijos reglamentas (EB) Nr. 2245/2002 dėl Tarybos reglamento (EB) Nr. 6/2002 dėl Bendrijos dizainų įgyvendinimo [4] taip pat reglamentuoja sąlygas, pagal kurias Reglamente (EB) Nr. 6/2002 numatyti mokesčiai turi būti sumokami Tarnybai. (3) Siekiant užtikrinti reikiamą lankstumą Tarnybos pirmininkas turėtų būti įgaliotas, atsižvelgiant į tam tikras sąlygas, nustatyti mokesčius, kurie gali būti Tarnybai mokami už paslaugas, kurias ji gali suteikti, prieigos prie Tarnybos duomenų bazės mokesčius ir už galimybę padaryti šios duomenų bazės informaciją prieinamą mašininio nuskaitymo forma, taip pat nustatyti mokesčius už parduodamus Tarnybos leidinius. (4) Siekiant palengvinti mokesčių mokėjimą pirmininkas turėtų būti įgaliotas sankcionuoti ir kitus mokėjimo būdus, kurie papildytų konkrečiai šiuo reglamentu nustatytuosius. (5) Šiame reglamente numatytos priemonės atitinka Reglamento (EB) Nr. 6/2002 109 straipsniu įkurto komiteto nuomonę, PRIĖMĖ ŠĮ REGLAMENTĄ: 1 straipsnis Objektas Šis reglamentas nustato dydžius ir tvarką mokant: a) mokesčius, kurie turi būti sumokami Vidaus rinkos derinimo tarnybai (prekių ženklai ir dizainas) (toliau – Tarnyba), kaip numatyta Reglamente (EB) Nr. 6/2002 ir Reglamente (EB) Nr. 2245/2002; b) mokesčius, kuriuos nustato Tarnybos pirmininkas pagal 3 straipsnio 1 ir 2 dalį. 2 straipsnis Reglamente (EB) Nr. 6/2002 ir Reglamente (EB) Nr. 2245/2002 numatyti mokesčiai Reglamente (EB) Nr. 6/2002 ir Reglamente (EB) Nr. 2245/2002 numatyti mokesčiai, kurie turi būti sumokėti Tarnybai, nustatyti priede. 3 straipsnis Pirmininko nustatyti mokesčiai 1. Pirmininkas nustato mokesčio dydį, kuris turi būti sumokamas už visas kitas Tarnybos teikiamas paslaugas, kurios nėra apibrėžtos priede. 2. Pirmininkas nustato mokesčio dydį, kuris turi būti sumokamas už Bendrijos dizainų biuletenį, taip pat už visus kitus Tarnybos leidžiamus leidinius. 3. Mokesčių dydžiai nustatomi eurais. 4. Mokesčių dydžiai, Pirmininko nustatyti pagal 1 ir 2 dalis, skelbiami Tarnybos oficialiajame leidinyje. 4 straipsnis Mokesčių mokėjimo terminai 1. Mokesčiai, kurių mokėjimo terminas nėra nurodytas Reglamente (EB) Nr. 6/2002 arba Reglamente (EB) Nr. 2245/2002, turi būti sumokami paraiškos atlikti konkrečią paslaugą, už kurią nustatomas atitinkamas mokestis, pateikimo dieną. 2. Pirmininkas gali nuspręsti nedaryti 1 dalyje paminėtų paslaugų priklausomų nuo išankstinio atitinkamų mokesčių sumokėjimo. 5 straipsnis Mokesčių sumokėjimas 1. Tarnybai priklausantys mokesčiai sumokami eurais: a) įmokant arba pervedant atitinkamą sumą į Tarnybos banko sąskaitą; b) įteikiant arba persiunčiant Tarnybos vardu išrašytą čekį; c) grynais. 2. Pirmininkas gali nustatyti ir kitus mokėjimo būdus nei numatyti 1 dalyje, visų pirma darant įnašus į Tarnybos einamąsias sąskaitas. Šie mokėjimo būdai skelbiami Tarnybos oficialiajame leidinyje. 6 straipsnis Mokėjimų aprašai 1. Atliekant mokėjimą reikia nurodyti asmens, atliekančio mokėjimą, vardą ir pavardę (pavadinimą) ir pateikti reikiamą informaciją, kurie iš karto leistų Tarnybai nustatyti mokėjimo paskirtį. Visų pirma, pateikiami tokia informacija: a) kai mokamas registracijos mokestis, mokėjimo paskirtis, būtent, "registracijos mokestis" ir tam tikrais atvejais registruotojo Bendrijos dizaino paraiškoje pareiškėjo pateikta nuoroda; b) kai mokamas paskelbimo mokestis, mokėjimo paskirtis, būtent, "paskelbimo mokestis" ir tam tikrais atvejais registruotojo Bendrijos dizaino paraiškoje pareiškėjo pateikta nuoroda; c) kai mokamas paskelbimo mokestis, kaip numatyta Reglamento (EB) Nr. 6/2002 50 straipsnio 4 dalyje, mokėjimo paskirtis, būtent, "paskelbimo mokestis" ir registracijos numeris; d) kai mokamas paskelbimo atidėjimo mokestis, mokėjimo paskirtis, būtent, "paskelbimo atidėjimo mokestis" ir tam tikrais atvejais registruotojo Bendrijos dizaino paraiškoje pareiškėjo pateikta nuoroda; e) kai mokamas mokestis už prašymą pripažinti registruotąjį Bendrijos dizainą negaliojančiu, registracijos numeris bei registruotojo Bendrijos dizaino, kurio atžvilgiu pateikiama paraiška, savininko vardas, pavardė (pavadinimas) ir mokėjimo paskirtis, būtent, "mokestis už registracijos pripažinimą negaliojančia". 2. Jei mokėjimo paskirties neįmanoma nustatyti iš karto, Tarnyba paprašo mokėtoją raštu nurodyti jai mokėjimo paskirtį per savo pačios nustatytą laikotarpį. Jei mokėtojas laiku neįvykdo šio prašymo, mokestis laikomas nesumokėtu. Sumokėta suma grąžinama. 7 straipsnis Mokesčio sumokėjimo data 1. Data, kurią mokestis Tarnybai laikomas sumokėtu, yra: a) 5 straipsnio 1 dalies a punkte nurodytais atvejais – data, kai mokėjimo suma faktiškai įrašoma į Tarnybos banko sąskaitą; b) 5 straipsnio 1 dalies b punkte nurodytu atveju – čekio gavimo Tarnyboje data, jeigu čekis yra apmokėtas; c) 5 straipsnio 1 dalies c punkte nurodytais atvejais – įmokų grynaisiais gavimo data. 2. Kai pagal 5 straipsnio 2 dalies nuostatas Pirmininkas leidžia taikyti kitus mokesčių mokėjimo būdus nei tie, kurie nurodyti 5 straipsnio 1 dalyje, jis taip pat nustato datą, kurią tokie mokesčiai laikomi sumokėtais. 3. Tais atvejais, kai pagal 1 ir 2 dalies nuostatas mokestis nelaikomas sumokėtu pasibaigus mokesčio mokėjimo terminui, laikoma, kad šis terminas nebuvo pažeistas, jei Tarnybai pateikiami įrodymai, kad mokėjimą atlikęs asmuo: a) valstybėje narėje, nepažeisdamas termino, per kurį turėjo būti atlikti mokėjimai: i) sumokėjo reikiamą sumą banko įstaigai; arba ii) tinkamai pavedė banko įstaigai pervesti mokesčio sumą; arba iii) paštu ar kitaip išsiuntė Tarnybai adresuotą laišką su jame esančiu čekiu, kaip apibrėžta 5 straipsnio 1 dalies b punkte, su sąlyga, kad čekis yra apmokėtas; ir b) sumokėjo atitinkamo mokesčio ar mokesčių papildomą 10 % pridėtinį mokestį, bet ne daugiau kaip 200 eurų; pridėtinis mokestis nemokamas, jei a papunkčio sąlyga įvykdoma ne vėliau kaip likus 10 dienų iki mokėjimo termino pabaigos. 4. Tarnyba gali paprašyti mokėjimą atlikusio asmens pateikti įrodymus apie tai, kokią datą buvo įvykdyta 3 dalies a punkto sąlyga, ir, jei reikia, sumokėti 3 dalies b punkte nurodytą pridėtinį mokestį, per jos nustatytą terminą. Jeigu asmuo šio prašymo neįvykdo arba jeigu įrodymai nepakankami, arba jeigu reikiamas pridėtinis mokestis nesumokamas laiku, laikoma, kad mokėjimo terminų nesilaikyta. 8 straipsnis Ne visos sumos sumokėjimas 1. Laikoma, kad mokėjimo termino, iš esmės laikytasi tik tuo atveju, jeigu laiku sumokama visa nustatyto mokesčio suma. Jeigu sumokamas ne visas mokestis, sumokėtoji suma grąžinama pasibaigus nustatytam mokėjimo terminui. 2. Tarnyba, nepažeisdama mokėtojo teisių, vis dėlto gali, jei tai dar įmanoma per laikotarpį, likusį iki mokėjimo termino pabaigos, suteikti mokėjimą atliekančiam asmeniui galimybę sumokėti trūkstamą sumą, arba, jeigu tai pateisinama, nepaisyti nereikšmingų trūkstamų sumų. 9 straipsnis Nereikšmingų sumų grąžinimas 1. Jeigu už nustatytus mokesčius įmokama per didelė suma, permoka negrąžinama, jeigu suma nereikšminga ir jeigu permokėjusi šalis aiškiai nepareikalavo permokos grąžinimo. Pirmininkas nustato, kokia suma laikytina nereikšminga. 2. Pirmininko sprendimai dėl 1 dalies nuostatų skelbiami Tarnybos oficialiajame leidinyje. 10 straipsnis Įsigaliojimas Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. gruodžio 16 d. Komisijos vardu Frederik Bolkestein Komisijos narys [1] OL L 3, 2002 1 5, p. 1. [2] OL L 11, 1994 1 14, p. 1. [3] OL L 349, 1994 12 31, p. 83. [4] OL L 341, 2002 12 17, p. 26. -------------------------------------------------- PRIEDAS (eurais) | 1.Registracijos mokestis (Reglamento (EB) Nr. 6/2002 36 straipsnio 4 dalis; Reglamento (EB) Nr. 2245/2002 6 straipsnio 1 dalies a punktas). | 230 | 2.Papildomas registracijos mokestis už kiekvieną į sudėtinę paraišką įtrauktą papildomą dizainą (Reglamento (EB) Nr. 6/2002 37 straipsnio 2 dalis; Reglamento (EB) Nr. 2245/2002 6 straipsnio 1 dalies c punktas): | | a)arba už kiekvieną dizainą pradedant antruoju ir baigiant dešimtuoju; | 115 | b)už kiekvieną dizainą pradedant vienuoliktuoju. | 50 | 3.Paskelbimo mokestis (Reglamento (EB) Nr. 6/2002 36 straipsnio 4 dalis; Reglamento (EB) Nr. 2245/2002 6 straipsnio 1 dalies b punktas). | 120 | 4.Papildomas paskelbimo mokestis už kiekvieną į sudėtinę paraišką įtrauktą papildomą dizainą (Reglamento (EB) Nr. 6/2002 37 straipsnio 2 dalis; Reglamento (EB) Nr. 2245/2002 6 straipsnio 1 dalies d punktas): | | a)už kiekvieną dizainą pradedant antruoju ir baigiant dešimtuoju; | 60 | b)už kiekvieną dizainą pradedant vienuoliktuoju. | 30 | 5.Mokestis už paskelbimo atidėjimą (Reglamento (EB) Nr. 6/2002 36 straipsnio 4 dalis; Reglamento (EB) Nr. 2245/2002 6 straipsnio 1 dalies b punktas). | 40 | 6.Papildomas mokestis už paskelbimo atidėjimą už kiekvieną į sudėtinę paraišką įtrauktą papildomą dizainą, kuriam taikomas paskelbimo atidėjimas (Reglamento (EB) Nr. 6/2002 37 straipsnio 2 dalis; Reglamento (EB) Nr. 2245/2002 6 straipsnio 1 dalies d punktas): | | a)už kiekvieną dizainą pradedant antruoju ir baigiant dešimtuoju; | 20 | b)už kiekvieną dizainą pradedant vienuoliktuoju. | 10 | 7.Mokestis už pavėluotai sumokėtą registracijos mokestį (Reglamento (EB) Nr. 6/2002 107 straipsnio 2 dalies a punktas; Reglamento (EB) Nr. 2245/2002 10 straipsnio 3 dalis). | 60 | 8.Mokestis už pavėluotai sumokėtą paskelbimo mokestį (Reglamento (EB) Nr. 6/2002 107 straipsnio 2 dalies b punktas; Reglamento (EB) Nr. 2245/2002 10 straipsnio 3 dalis ir 15 straipsnio 4 dalis). | 30 | 9.Mokestis už pavėluotai sumokėtą paskelbimo atidėjimo mokestį (Reglamento (EB) Nr. 6/2002 107 straipsnio 2 dalies c punktas; Reglamento (EB) Nr. 2245/2002 10 straipsnio 3 dalis). | 10 | 10.Mokestis už pavėluotai sumokėtus sudėtinės paraiškos padavimo papildomus mokesčius, nurodytus šio priedo 2, 4 ir 6 punktuose (Reglamento (EB) Nr. 6/2002 107 straipsnio 2 dalies d punktas; Reglamento (EB) Nr. 2245/2002 10 straipsnio 3 dalis ir 15 straipsnio 4 dalis). | 25 % papildomų mokesčių sumos | 11.Registracijos pratęsimo mokestis (Reglamento (EB) Nr. 6/2002 13 straipsnio 1 dalis; Reglamento (EB) Nr. 2245/2002 22 straipsnio 2 dalies a punktas) už dizainą, kuris yra arba nėra įtrauktas į sudėtinę registraciją: | | a)už pirmąjį pratęsimo laikotarpį; | 90 | b)už antrąjį pratęsimo laikotarpį; | 120 | c)už trečiąjį pratęsimo laikotarpį; | 150 | d)už ketvirtąjį pratęsimo laikotarpį. | 180 | 12.Mokestis už pavėluotai sumokėtą registracijos pratęsimo mokestį arba pavėluotai pateiktą prašymą dėl registracijos pratęsimo (Reglamento (EB) Nr. 6/2002 13 straipsnio 3 dalis; Reglamento (EB) Nr. 2245/2002 22 straipsnio 2 dalies b punktas). | 25 % pratęsimo mokesčio sumos | 13.Mokestis už paraišką dėl dizaino pripažinimo negaliojančiu (Reglamento (EB) Nr. 6/2002 52 straipsnio 2 dalis; Reglamento (EB) Nr. 2245/2002 28 straipsnio 2 dalis). | 350 | 14.Mokestis už apeliaciją (Reglamento (EB) Nr. 6/2002 57 straipsnis; Reglamento (EB) Nr. 2245/2002 35 straipsnio 3 dalis). | 800 | 15.Mokestis už restitutio in integrum (Reglamento (EB) Nr. 6/2002 67 straipsnio 3 dalis). | 200 | 16.Mokestis už įrašą apie registruotojo Bendrijos dizaino paraiškos perdavimą registre (Reglamento (EB) Nr. 6/2002 34 straipsnio 2 dalis ir 107 straipsnio 2 dalies f punktas; Reglamento (EB) Nr. 2245/2002 23 straipsnio 7 dalis). | 200 už dizainą, bet kai toje pačioje paraiškoje arba tuo pačiu metu pateikiami dauginiai prašymai dėl perdavimo įrašymo, ne daugiau kaip 1000 iš viso | 17.Mokestis už registruotojo Bendrijos dizaino perdavimo registraciją (Reglamento (EB) Nr. 6/2002 107 straipsnio 2 dalies f punktas; Reglamento (EB) Nr. 2245/2002 23 straipsnio 3 dalis). | 200 už dizainą, bet kai toje pačioje paraiškoje arba tuo pačiu metu pateikiami dauginiai prašymai dėl perdavimo registracijos, ne daugiau kaip 1000 iš viso | 18.Mokestis už registruotojo Bendrijos dizaino licencijos ar kitos teisės į tą dizainą (Reglamento (EB) Nr. 6/2002 107 straipsnio 2 dalies g punktas; Reglamento (EB) Nr. 2245/2002 23 straipsnio 3 dalis ir 24 straipsnio 1 dalis) arba registruotojo Bendrijos dizaino paraiškos (Reglamento (EB) Nr. 6/2002 34 straipsnio 2 dalis ir 107 straipsnio 2 dalies g punktas; Reglamento (EB) Nr. 2245/2002 23 straipsnio 3 dalis; 24 straipsnio 1 dalis ir 24 straipsnio 4 dalis) registraciją:a)suteikiant licenciją;b)perduodant licenciją;c)sukuriant teisę in rem;d)perduodant teisę in rem;e)mokant už vykdymą. | 200 už dizainą, bet kai toje pačioje paraiškoje arba tuo pačiu metu pateikiami dauginiai prašymai dėl licencijos ar kitos teisės į tą dizainą registracijos, ne daugiau kaip 1000 iš viso | 19.Mokestis už licencijos ar kitos teisės registracijos panaikinimą (Reglamento (EB) Nr. 6/2002 107 straipsnio 2 dalies h punktas; Reglamento (EB) Nr. 2245/2002 26 straipsnio 3 dalis). | 200 už vienos registracijos panaikinimą, bet kai toje pačioje paraiškoje arba tuo pačiu metu pateikiami dauginiai prašymai dėl licencijos ar kitos teisės į tą dizainą registracijos panaikinimo, ne daugiau kaip 1000 iš viso | 20.Mokestis už registruotojo Bendrijos dizaino paraiškos nuorašo išdavimą (Reglamento (EB) Nr. 6/2002 107 straipsnio 2 dalies n punktas; Reglamento (EB) Nr. 2245/2002 74 straipsnio 5 dalis), už registracijos pažymėjimo nuorašo išdavimą (Reglamento (EB) Nr. 6/2002 107 straipsnio 2 dalies e punktas; Reglamento (EB) Nr. 2245/2002 17 straipsnio 2 dalis) arba už registro išrašo išdavimą (Reglamento (EB) Nr. 6/2002 107 straipsnio 2 dalies i punktas; Reglamento (EB) Nr. 2245/2002 69 straipsnio 6 dalis): | | a)nepatvirtinto nuorašo arba išrašo; | 10 | b)patvirtinto nuorašo arba išrašo. | 30 | 21.Mokestis už susipažinimą su bylomis (Reglamento (EB) Nr. 6/2002 107 straipsnio 2 dalies j punktas; Reglamento (EB) Nr. 2245/2002 74 straipsnio 1 dalis). | 30 | 22.Mokestis už byloje esančių dokumentų nuorašų išdavimą (Reglamento (EB) Nr. 6/2002 107 straipsnio 2 dalies k punktas; Reglamento (EB) Nr. 2245/2002 74 straipsnio 5 dalis): | | a)nepatvirtinto nuorašo; | 10 | b)patvirtinto nuorašo, | 30 | ir papildomai už kiekvieną puslapį, kai jų skaičius viršija 10. | 1 | 23.Mokestis už byloje esančios informacijos perdavimą (Reglamento (EB) Nr. 6/2002 107 straipsnio 2 dalies l punktas; Reglamento (EB) Nr. 2245/2002 75 straipsnis): | 10 | ir papildomai už kiekvieną puslapį, kai jų skaičius viršija 10. | 1 | 24.Mokestis už sprendimo dėl bylos nagrinėjimo išlaidų atlyginimo peržiūrėjimą (Reglamento (EB) Nr. 6/2002 107 straipsnio 2 dalies m punktas; Reglamento (EB) Nr. 2245/2002 79 straipsnio 4 dalis). | 100 | --------------------------------------------------